### Beslutningstema

Udpegning af 3 medlemmer til politisk styregruppe for samdrift mellem Region Syddanmark og Tønder Kommune.

### Sagsfremstilling

Udover de tre kommunalbestyrelsesmedlemmer fra Tønder Kommune består den politiske styregruppe af tre regionsrådsmedlemmer fra Region Syddanmark. Derudover er der en observatørpost til Tønder Sygehus' Venner.

I perioden 2018 til 2021 har Tønder Kommune været repræsenteret af borgmesteren, sundhedsudvalgsformanden og socialudvalgsformanden.

Den politiske styregruppe har til formål at udvikle samdrift mellem kommunale og regionale funktioner på [adresse]. Indtil videre er der samdrift af følgende funktioner:

* Samdrift mellem kommunal akutfunktion (korttidscenter) og regionalt medicinsk daghospital.
* Samdrift mellem kommunal sygeplejeklinik og den regionale skadeklinik.

Derudover har Træningsafdelingen, Sundhedsafdelingen og [adresse] lokaler på [adresse], og der er etableret indmødested for hjemmeplejen i Tønder.

### Politik & Udvikling indstiller,

at der sker udpegning i overensstemmelse med oversigtsbilag.

### Beslutning

Indstillingen godkendt.